বাংলাদেশ ব্যাংকের সাবেক ডেপুটি গভর্ণর ও কৃষি ব্যাংকের সাবেক চেয়ারম্যান খোন্দকার ইব্রাহীম খালেদ মনে করেন সোনালী ব্যাংকের আড়াই হাজার কোটি টাকা যদি পুনর্ভরণ করতে পারে সরকার, তবে মাত্র ৫০০ কোটি টাকার জন্য লাখ লাখ গরিব কৃষকের নামে বছরের পর বছর মামলা চলবে এটা মেনে নেওয়া যায় না। সরকারের উচিত ১০-২০ বছরের যেসব মামলা এখনো চলছে, সেগুলোর অর্থ হিসাব করে ব্যাংকগুলোকে পুনর্ভরণ করে দেওয়া। এতে মামলাও কমবে, কৃষকরাও রেহাই পাবে।